Rettens dom (Niende Afdeling) af 6. december 2023 – Kopřiva – Horák mod Kommissionen
(Sag T-731/21) (1)
» Finansiel støtte – rammeprogram for konkurrenceevne og innovation (2007-2013) – projektet »Smart Open Services for European Patients« – tilskudsaftale – inddrivelse af en del af det finansielle bidrag, der er udbetalt – støtteberettigede omkostninger – troværdigheden af timesedler – begrundelsespligt – proportionalitet «
1.      Annullationssøgsmål – Unionens retsinstansers kompetence – rækkevidde – domstolskontrol af en afgørelse fra Kommissionen, der udgør fuldbyrdelsesgrundlaget for inddrivelse af en fordring – kompetence til at undersøge såvel anbringender, der anfægter lovligheden af en sådan afgørelse, som anbringender om tilsidesættelse af de kontraktlige forpligtelser, der ligger til grund for vedtagelsen af en sådan afgørelse – retsinstansernes mulighed for at omkvalificere søgsmålet med henblik på undersøgelse af anbringenderne om tilsidesættelse af de nævnte kontraktlige forpligtelser
(Art. 263 TEUF, 288 TEUF og 299 TEUF)
(jf. præmis 27, 28 og 30)
2.      Annullationssøgsmål – anbringender – tilsidesættelse af væsentlige formforskrifter – utilstrækkelig begrundelse – efterprøvelse af egen drift
(Art. 263 TEUF)
(jf. præmis 39 og 40)
3.      Institutionernes retsakter – begrundelse – forpligtelse – rækkevidde – bedømmelse af begrundelsespligten på grundlag af sagens omstændigheder – Kommissionens afgørelse om inddrivelse af en del af det finansielle bidrag, der er udbetalt på grundlag af en tilskudsaftale – kortfattet, men klar og relevant, fremstilling af de grunde, der har ført Kommissionen til at konkludere, at der ikke er dokumentation for, at de angivne udgifter er reelle – lovlighed
(Art. 296, stk. 2, TEUF)
(jf. præmis 41-44)
4.      Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – udgifter til personale – generelle forpligtelser – forpligtelse til at have et pålideligt og kontrollerbart arbejdstidsregistreringssystem – tilsidesættelse
(Art. 317 TEUF)
(jf. præmis 53, 54, 61, 64-69 og 100)
5.      Retslig procedure – stævning – formkrav – kortfattet fremstilling af anbringenderne – tilsvarende krav for klagepunkter, der fremføres til støtte for et anbringende – abstrakt angivelse – afvisning
[Rettens procesreglement, art. 76, litra d)]
(jf. præmis 72 og 106)
6.      Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – udgifter til personale – bevis for, at de nævnte udgifter er reelle, og for deres forbindelse med den omtvistede tilskudsaftale – fordeling af bevisbyrden
(Art. 317 TEUF)
(jf. præmis 82-84 og 88-91)
7.      Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – udgifter til personale – manglende iagttagelse af at fremlægge troværdige oversigter over arbejdstid med henblik på godtgørelse af de udgifter til personale, der er oplyst til opfyldelse af støtteaftalerne – ikke-støtteberettigede omkostninger
(Art. 317 TEUF)
(jf. præmis 101 og 102)
8.      Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – begrundelse for afholdte udgifter – procedure indledt af Kommissionen med henblik på inddrivelse af tidligere udbetalte forskud – inddrivelse af finansiering af omkostninger, der ikke anses for at være støtteberettigede – tilsidesættelse af proportionalitetsprincippet – foreligger ikke
(Art. 317 TEUF)
(jf. præmis 121 og 123-125)
Konklusion
1)
Europa-Kommissionen frifindes.
2)
Kopřiva – Horák v.o.s. betaler sagsomkostningerne, herunder omkostningerne i forbindelse med sagen om foreløbige forholdsregler.
1 EUT C 37 af 24.1.2022.